Source: https://dolgozomami.hu/tag/varandosan-dolgozni
Timestamp: 2020-07-04 08:53:25
Document Index: 19679074

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

várandósan dolgozni | Dolgozó mami
Home » Bejegyzések a következő címkével: "várandósan dolgozni"
Bejegyzések a következő címkével: "várandósan dolgozni"
5 dolog, amit egy dolgozó kismamának tudnia kell
Szerző: dolgozomami Dátum: 2018. jún. 01. Kategória: Várandósan dolgozni | 0 hozzászólás
Az első néhány boldog óra, nap után, amikor már megszoktuk a gólyahír újdonságát, érdemes a cuki babaruhák és a szuper babakocsik mellett a kissé talán kevésbé népszerű, ám annál fontosabb és hasznosabb témákkal is foglalkozni a gyermekvárás kapcsán. Az egyik ilyen terület a dolgozó kismama munkajogi tudnivalói, amit szívem szerint az első ultrahang fotó mellé kötelezően csatolnék minden orvosi rendelésen, de jelenleg sajnos nem ez a kötelező protokoll idehaza, így a kismamák maguk kell, hogy utánanézzenek a tudnivalóknak. Nézzük, mi az 5 legfontosabb tudnivaló: Felmondási védelem A várandós munkavállalót felmondási védelem illeti meg, ám ahhoz, hogy erre hivatkozhasson adott esetben, az állapotát közölnie kell a munkáltatójával – aki ennek hiányában nem tudja megadni ezt a védelmet számára. Tehát ha fenyeget a létszámleépítés híre, nyugodtan közöljük a munkáltatónkkal az állapotunkat, s így nem kell feleslegesen aggódnunk a későbbiekben. Amennyiben úgy döntünk, hogy még várunk a 12. hétig, akkor sincs nagy gond, ha mégis fel akarnak mondani nekünk, a felmondás átnyújtásával egyidejűleg közölhetjük a gólyahírt. Azonban figyelem, a felmondási védelem nem minden esetben illet meg minket, próbaidő alatt, határozott időre kötött szerződésnél és azonnali hatályú felmondásnál más szabályok érvényesek! Érdemes ilyenkor szakemberhez fordulni, s megvizsgálni a lehetőségeket! Adott esetben nagyon sok múlhat a jó vagy rossz döntésünkön! Nem kell táppénzre vonulni! Sok munkáltató szereti a kismamák azonnal táppénzre küldeni, mert akkor nem kell vele tovább foglalkozni, nem kell az orvosi vizsgálatok miatt a munkaerőt nélkülözni, s a pótlását is el lehet intézni. Ám a táppénz nem munkáltatói – vagy munkavállalói – döntés, hanem egészségügyi okok miatt lehet valaki keresőképtelen, azaz orvosi szakmai döntés. Ha tehát a kismama jól érzi magát, s szívesen dolgozik, akár végig is munkában maradhat, s a munkáltatója köteles őt foglalkoztatni. Nem mindegy az sem, hogy mennyit viszünk haza ebben az időszakban, s minél magasabb ugye a bruttó fizetése egy kismamának, annál kevésbé „fedezi” a maximalizált táppénz a megszokott havi fizetés kieső összegét, vannak esetek, ahol lényegesen rosszabbul jár a kismama a táppénzzel! Akkor sem kell táppénzre menni, ha azt a magzatnak nem megfelelő munkakörülmények indokolnák, a munkáltató köteles azokat a munkavállalója állapotának megfelelően módosítani, vagy másik munkakört felajánlani. Túlórázás, másik városba küldés Gyakran próbálják meg a kismamákat elijeszteni a további munkavégzéstől olyan utasítások emlegetésével, ami túlórázásról, vagy másik városba történő áthelyezésről szól. Fontos tudni, hogy eleve nem lehet túlórát elrendelni a kismamának, másik városban történő munkavégzést pedig csak a munkavállaló beleegyezésével lehetséges. Azaz ha nekünk nem tetszik, nem egyezünk bele! Ugyanígy az ezzel való fenyegetés, vagy közös megegyezés aláírására való rábeszélés is jogellenes, ilyen esetekben bizony erősnek kell maradni, s tisztában kell lenni a jogainkkal, hogy magabiztosan tudjuk a választ egy esetleges négyszemközt, zárt ajtók mögött folytatott beszélgetés során. A tapasztalat szerint a magabiztosság és a jogok ismerete a legtöbbször elég ahhoz, hogy a munkáltató ez irányú próbálkozásait le lehessen állítani. Orvosi vizsgálatok További konfliktusforrás szokott lenni az orvosi vizsgálatok időpontja, amire a munkáltató nem mindig szereti elengedni a munkavállalóját. Amennyiben a vizsgálatra jogszabály kötelezi a kismamát, azaz a Magyarországon szokásos orvosi protokoll írja azt elő, munkaidő-kedvezmény illeti meg a kismamát, ám az olyan vizsgálatok, mint például a 4D-s babamozi, nem tartozik ide! Ilyen választott vizsgálatok esetében vagy hétvégére kell ezeket megszervezni, vagy a szabadsága terhére hiányozhat a kismama a munkahelyéről. Amennyiben magánorvosa van a kismamának, én személy szerint azt szoktam javasolni, hogy a békesség kedvéért érdemes – ha megoldható – olyan időpontot kérni a magánrendelésen, ami vagy a munkaidő előtt, vagy a vége felé van, hogy ne vágja ketté a munkanapot és a munkaidőt az oda-vissza utazás. Együttműködő, kölcsönösen tiszteletet mutató magatartással ezek az alkalmak is simán megoldhatóak nagyobb összezördülés nélkül a...
Szerző: dolgozomami Dátum: 2017. nov. 13. Kategória: GYED-GYES utáni visszatérés | 0 hozzászólás
Több ponton módosulna a Munka törvénykönyve 2018-ban a tervek szerint, ebből egy olyan módosítás van, ami kifejezetten érinti a várandósok és kisgyermekesek jogait. Bár nem nagy módosítás ez, de mindenképpen érdemes tudni róla. Egyenlőre még csak tervezet szintén van a dolog, ha valóban megszavazzák és kihirdetik, itt a blogon mindenképpen írni fogok róla. Melyik része fog változni a Munka törvénykönyvének? A munkajogban járatos anyukák (mert remélem, hogy egyre többen vannak 🙂 ) már tudják, hogy az Mt. 60. §-ának (1) bekezdése értelmében munkavállaló számára egészségi állapotának megfelelő munkakört kell felajánlani, ha várandóssága megállapításától gyermeke egyéves koráig – munkaköri alkalmasságára vonatkozó orvosi vélemény alapján – a munkakörében nem foglalkoztatható. Ez különösen ugye ott fontos, ahol a napi feladatok például a várandósság alatt bekövetkező testi változások miatt nem láthatóak el maradéktalanul: nehéz dolgok emelése, hideg vagy meleg munkakörnyezet, sugárzó anyagok, stb… Ugyanezen bekezdés azt is előírja, hogy a munkavégzés alól fel kell menteni a munkavállalót, ha az egészségi állapotának megfelelő foglalkoztatása nem lehetséges. Ez eddig tehát azt jelentette, hogy vagy másik munkakört kínált a munkáltatód neked, vagy felmentett a munkavégzés alól, alapbér megfizetése mellett. Mit hozhat a Munka törvénykönyve változás 2018-ban? A tervezett változtatás az Mt. 51.§ (3) bekezdését érinti, mely szerint a munkavállalót csak olyan munkára lehet alkalmazni, amely testi alkatára vagy fejlettségére tekintettel rá hátrányos következményekkel nem járhat. Ez fog – ha megszavazzák – kiegészül azzal, hogy a munkáltató a munkavállaló egészségi állapotának változására tekintettel köteles a munkafeltételeket, a munkaidő- beosztást – a 6. §-ban foglaltak figyelembevételével – megfelelően módosítani. Azaz első körben tehát nem a másik munkakör felajánlása lesz a megfelelő lépés a fentebb említett Mt. 60. § szerint, hanem azt kell megvizsgálni, hogy a meglévő munkakört lehet-e úgy módosítani a várandós nő számára, hogy megfeleljen a megváltozott egészségügyi állapotának. Ez érintheti a munkafeltételek, de a munkaidő módosítását is. Ha ez nem lehetséges, csak akkor jöhet a másik munkakör felajánlása, vagy ha ez nincs, az alapbér megfizetése melletti munkavégzés alóli felmentés. Ez most előnyös vagy hátrányos a munkavállalóra nézve? Nos, ez az, amit így előre nehéz megmondani. Ha a munkáltató nem veszi komolyan a munkaköri feltételek megváltoztatását, akkor csak “látszatból” egy-két nehezebb feladatot kivesz a munkakörből, de valójában ugyanúgy nem lesz megfelelő a kismama számára, aki így vagy veszélynek teszi ki a magzatát, vagy inkább táppénzre megy. Lehet előnyös is, hiszen ha valaki szívesen dolgozik pocakosan is, s tényleg csak 1-2 nehezítő, nem megfelelő tényező van a munkakörében, amit a munkáltató a törvénynek megfelelően, a valós egészségügyi állapotot figyelembe véve, és korrekt módon megváltoztat, akkor nyugodtan dolgozhat tovább a kismama, s nem kényszerül táppénzre (amit sajnos sokan “választanak”, mert a munkáltató nem hajlandó másik munkakört adni, alapbért meg szintén nem szeretne fizetni felmentés mellett, így arra játszik, hogy a kismama maga dobja be a törölközőt). Nem vagy teljesen biztos a hatályos munkajogi szabályozásban? Semmi gond, ezzel az ingyenes, kifejezetten kisgyermekes anyukáknak készült hírlevéllel könnyedén felkészülhetsz! Ajánlott bejegyzések:Változások a Munka törvénykönyvében 2020-ban5 dolog, amit egy dolgozó kismamának tudnia kellMiben fog változni a Munka törvénykönyve 2016-ban?RTL Klub szakértői interjúMunkahelyi viselet...
Szerző: dolgozomami Dátum: 2015. okt. 16. Kategória: Újra munkában, Várandósan dolgozni | 0 hozzászólás
Múlt hét óta elérhető az interneten az a tervezet, ami a 2016-tól javasolt törvényváltozásokat tartalmazza, többek között az Mt.-re vonatkozóan is. Már nem egy cikket olvastam, amiben sajnos téves, vagy félrevezető információk voltak, így természetes volt, hogy megszületik a dolgozó mamis verziója is ennek a hírnek. Fontos, hogy tudjátok: ez csak egy tervezet, míg ebből megszavazott és kihirdetett jogszabály lesz, az még idő, s eközben lehetnek további változások is. A másik, amit szeretnék elmondani, hogy nem a teljes jogszabály módosítással foglalkozom eme cikkemben, hanem csak a várandósokat, kisgyermekeseket megillető jogokkal, s száraz paragrafusok helyett példákkal, esetekkel mutatom be, mire számítsatok. Nézzük hát, mi vár ránk, ha az urak ott a Parlamentben megszavazzák a mostani tervezetet! Felmondási védelem várandósság és lombikbébi program esetén, következmények Továbbra is megilleti a várandós nőt és az emberi reprodukciós eljárásban részt vevő nőt a felmondási védelem, s továbbra sincs előzetes bejelentési kötelezettség. Azonban jelenleg, ha fel akarnak mondani nekünk, bizony közölni kell az állapotunkat, mert csak így vagyunk védettek. Eddig azonban sokak számára bizonytalan volt a döntés abban az esetben, ha a felmondás után jött rá az ember lánya, hogy tudtán kívül már babát várt a felmondás pillanatában. Mit csináljon? Védetté válik így visszamenőleg? Közölje ezt a munkáltatójával? Ha igen, mi fog történni? Az ilyen helyzetben lévő ügyfeleimmel az elmúlt hónapokban pont azt tettük, amit most már a tervezet is előír, irány vissza a munkáltatóhoz, s közölni vele a tényt, miszerint már várandósak voltunk a felmondás pillanatában. Ekkor – ha a kedves munkáltatónknak volt egy cseppnyi esze – visszavonta a felmondást. Nos, ez most már a törvénytervezetben is benne van: “A felmondást követő munkavállalói tájékoztatás közlésétől számított tizenöt napon belül a munkáltató a felmondást írásban visszavonhatja.” A dolog szépséghibája a visszavonHATja szó, azaz nem köteles visszavonni. S hogy mi lesz akkor, ha nem vonja vissza? Hát, munkaügyi per, mint eddig. Ahol majd a bíró dönt. A másik kérdés az volt eddig, hogy ha visszavonja a munkáltató a felmondást, akkor mi lesz a kismamával? Itt ugye elsősorban az a fontos, hogy a jogviszonyát helyreállítsa, s legyen munkabére az esetlegesen nem jogviszonyban töltött időre is, hiszen ettől függ a CSED és a GYED összege majd. A jogszabálytervezet szerencsére egyértelműsíti ezt a helyzetet, kiegészítve azzal a fenti paragrafust, hogy a jogviszony megszüntetése és helyreállítása közötti tartamot munkaviszonyban töltött időnek kell tekinteni, meg kel téríteni az elmaradt bért, é az egyéb járandóságot, s ha volt, az ezt meghaladó kárt is. Mi jár a munkavállalónak azonnali hatályú felmondása esetén? Nos, eme ponthoz olvastam már sok hibás cikket, anyukák, ne dőljetek be a mindenféle fórumokon írt “jogi” anyagoknak. Sok helyen úgy tálalják, hogy a módosításnak köszönhetően majd 2016-tól járni fog a végkielégítés és a felmondási időre járó bér a munkavállalói felmondás esetén is. Kérem szépen, ébresztő! Eddig is járt 🙂 Ez a módosítás itt csak kodifikációs okok miatt van, azaz az, amit korábban egy másik helyen mondott ki az Mt., egy helyre került, mégpedig a munkavállalói azonnali hatályú felmondásról szóló részhez. Jogellenes felmondás esetén mi jár a munkavállalónak? A jelenleg hatályos törvény szerint a munkáltató köteles megtéríteni a munkaviszony jogellenes megszüntetésével összefüggésben okozott kárt, s az elmaradt jövedelem címén igényelt kártérítés maximum a munkavállaló tizenkéthavi távolléti díja lehet. Ehelyett – ha nem tud tételesen kárt bizonyítani, vagy az elmaradt jövedelmét kimutatni – az anyuka kérheti a munkáltatói felmondás esetén irányadó felmondási időre járó távolléti díjnak megfelelő összeget. Ez az összeg meg ugye nem túl elijesztő a munkáltatók részére, hiszen a kárt tételesen kell bizonyítani, nem átalánykártérítés van, mint 2012 előtt, a korábbi törvény hatálya alatt, azaz ha valaki nem tudja ezt bizonyítani, kaphat a teljes meghurcoltatásért, s jogellenes megszüntetésért...
RTL Klub szakértői interjú
Szerző: dolgozomami Dátum: 2015. Sze. 11. Kategória: Újra munkában, Várandósan dolgozni | 0 hozzászólás
Újra az RTL Klub reggeli műsorában jártam, s hát mi is lehetett volna a téma, ha nem az én kedvenc témám: a kismamák és anyukák jogai. A műsorvezetőkkel ma reggel a várandósság bejelentéséről, s a kisgyermekes anyukákat olyan gyakran aggasztó helyzetről beszéltünk, amikor azon tipródunk, hogy vajon jogunk van-e elmenni táppénzre, ha a gyermekünk beteg? A videót a képre kattintva tudod megnézni (új ablakban nyílik meg). További hasznos tippeket várandósoknak ide kattintva találsz, ha pedig már a munkába visszatérésen gondolkozol – vagy azon, hogy fel fognak-e mondani neked – ezt mindenképpen meg kell nézned, kattints ide! Ajánlott bejegyzések:Anyukák tízparancsolata – avagy mit kell tudnod az új felmondási védelemről 2012. július 1-je után?Várandósság és jogellenes munkáltatói lépések8 dolog, amit a munkáltatói felmondásról tudnod kell!Megváltozott a Munka törvénykönyvében a várandósok felmondási védelme!Nem kell közölni előre a...
Munkahelyi viselet várandósan
Szerző: dolgozomami Dátum: 2015. Már. 17. Kategória: Várandósan dolgozni | 0 hozzászólás
Ha a várandósság alatt is dolgozol, egyáltalán nem mindegy, hogyan öltözködsz nap, mint nap. Attól, hogy hamarosan kisbabád lesz, nem kell felhagyni az elegáns, nőies, munkahelyi kultúrának, stílusnak megfelelő öltözékkel, de ennél van egy sokkal komolyabb indokom is, hogy miért foglalkozz ezzel a kérdéssel. Ha továbbra is megfelelő öltözékben jelensz meg, s végzed a munkádat, senkinek nem jut eszébe megkérdőjelezni, hogy a várandósság révén már nem tudod elvégezni a munkádat, hogy már nem számíthatnak rád, hogy “leírhatnak” évekre, mert innentől kezdve úgyis csak a gyerek érdekel (és fejvesztve keresik az utódodat, akit azonnal határozatlan idejű szerződéssel felvehetnek a helyedre). És ha ekkor jól teljesítesz, a visszatérésnél is nagyobbak az esélyeid! Szóval jelenj meg továbbra is pontosan, végzed a munkád úgy, mint eddig, s ezt nap mint nap hangsúlyozni tudod a megfelelő megjelenéssel… nézzük, milyen alapelveket kövess a ruhatárad kialakításánál! 1.) Ha van egy bizonyos munkahelyi dress-code, továbbra is a szerint öltözz! Ha lehetett farmerban dolgozni eddig is, akkor szerezz be néhány kényelmes, lezserebb darabot. Ha eddig is szövetszoknyában, kosztümben jártál be a munkahelyedre, akkor itt az ideje, hogy körülnézz, s végy egy-két fekete, szürke, barna, kék, bézs szövetnadrágot, szoknyát. Alapdarabokat keress, amihez sok mindent felvehetsz, s inkább a felsők terén éld ki a színek iránti vágyaidat 🙂 2.) Nézd át a ruhatáradat, mit tudsz hasznosítani! Biztos vannak olyan darabok, amit az ötödik, hatodik hónapig tudsz majd hordani: bővebb szabású pólók, pamut ruhák, mell alatt húzott felsők. Ezeket először válogasd ki, majd nézd meg, mi hiányzik hozzá, s ennek megfelelően szerezd be az új darabokat. A blézereket is simán használhatod még jó ideig, csak nem gombolod majd be 🙂 3.) Szerezd be a hasznos kiegészítőket! Neeem, ez most nem a nyaklánc, sál rovat 🙂 Ha az első néhány hónapban vagy, vegyél egy nadrágbővítőt, így a régi nadrágjaidat simán hordhatod. Ugyanilyen funkciót tölthet be a bandázs, ami mellesleg hideg időben melegít is 🙂 Ha már nagy a pocakod, s a melltartódat nem tudod bekapcsolni, de a kosárméreted nem sokat változott, hordhatod a régi darabjaidat egy melltartó-bővítő pánttal. 4.) Kombinálj! Sajátot kölcsönbe kapottal, újonnan vettet használttal… nem kell egy teljesen új ruhatárat beszerezned, s amit megveszel, azt sem kell mindig újonnan egy kisebb vagyonért beszerezni. Biztosan van barátnőd, aki előtted szült, ha azonos a méretetek, kérdezd meg, vannak-e szép darabjai, s esetleg kölcsönkérhetsz-e egy-kettőt, vagy nem szeretné-e eladni? Fontos, hogy jól kombinálható darabokat, színeket, mintákat válassz, hogy szinte mindent mindennel felvehess. Érdemes úgy kiválasztani a darabokat, hogy változatosan öltözködhess, legyen ruha, szoknya, nadrág is az alapdarabok között. 5.) Lapos, vagy magas? Mindkettő! Ha eddig is szeretted a magas sarkú cipőket, nem kell most sem lemondani róluk, csak ne állandóan hordd őket. Munkába menet és jövet vegyél fel egy kényelmesebb lapos sarkút, s csak odabent légy díva 🙂 Így az ízületeidet is kíméled, s hidd el, a lábad este hálás lesz neked! 6.) És most jöhetnek a kiegészítők:-) Hogy miért jók a nyakláncok, karkötők, sálak? Mert nem tudod kihízni őket! SOSEM! 😀 Még a szülés napján is jók lesznek rád 🙂 Szóval nyugodtan hordj vagányabb, feltűnőbb darabokat is, egy szolidabb, egyszerűbb öltözéket klasszul fel lehet dobni velük! 7.) Inspirálódj! Mielőtt berontasz egy kismamaboltba, s megveszel mindent :-), nézz körül a neten, hogy milyen darabok is vannak, melyik tetszik neked, melyik állna jól neked. Ha előre tudod, mire van szükséged, kisebb eséllyel csábulsz el a boltban egy szépen kinéző, de haszontalan ruhadarabot meglátva. Kezdd itt a nézelődést 🙂 Ha nem csak a csinos öltözködés, de a jogaid és a karriered is fontos neked várandósan, akkor tudok neked egy Magyarországon egyedülálló könyvet mutatni, amiből mindent megtudhatsz, ami egy kismamának fontos lehet! Kattints ide! ...
Várandósság alatti adókedvezmény
Szerző: dolgozomami Dátum: 2014. Sze. 10. Kategória: Várandósan dolgozni | 2 hozzászólás
Amikor valaki kisbabát vár, az első hetek izgalmai és tervezgetős hangulata mellett sokszor a praktikusság, s az anyagi szempontok nem játszanak fő szerepet. Ilyenkor még a rózsaszín – vagy kék 🙂 – felhőn ül az ember lánya, s álmodozik. Azonban a boldog álmodozással egy időben én azt javaslom, kezdj el a praktikus dolgokon is gondolkozni. Van néhány dolog, amit azonnal jó megtudnod a jogaidról, s a lehetőségeidről! Nem mindegy például, hogy mikor jelented be a főnöködnek a gólyahírt, meddig tervezel majd dolgozni, s mikor térnél majd vissza – igen, erről is érdemes már egyeztetni. (Ha az összes jogi vonzatú és karrierhez kapcsolódó tudnivalót egyszerre szeretnéd beszerezni, ide kattints!) Azonban a jövőbe mutató tervek, célok s a munkajogi tudnivalók mellett van valami, amivel már az első hónapokban foglalkozni kell, pontosan a 91. naptól legkésőbb – de akár már hamarabb is. Ez pedig a magzat után igénybe vehető adókedvezmény. Ha eddig még nem tudtál erről, s a kedves munkáltatód bérszámfejtője nem világosított fel, akkor most figyelj nagyon: igen, bizony már a pocaklakó után is van adókedvezmény, s ugye ha van, akkor igénybe is vesszük! Nem hagyunk semmi pénzt veszni, lesz annak helye biztosan később! A részletekért kattints ide, s olvasd el a Tudatos Adózó honlapon Keresztesné Molnár Anikó írását! Ha pedig további kérdés merül fel benned, nyugodtan kérdezz tőle az oldalon, szívesen segít szaktudásával! Ajánlott bejegyzések:5 dolog, amit egy dolgozó kismamának tudnia kellRTL Klub szakértői interjúVárandósság és jogellenes munkáltatói lépésekMegváltozott a Munka törvénykönyvében a várandósok felmondási védelme!Nem kell közölni előre a...
Várandósság és jogellenes munkáltatói lépések
Szerző: dolgozomami Dátum: 2014. Júl. 09. Kategória: Várandósan dolgozni | 4 hozzászólás
Mostanában egyre jobban rákaptam a vizuális kommunikációra 🙂 nagyon szeretek nem csak írásban, de képekben, ábrákban is jogról “írni”. Itt a legújabb alkotásom (a képre kattintva új ablakban, nagy méretben nyílik meg): Ha pedig további segítségre van szükséged, mert babát vársz, ide kattintva tudod elérni a várandósoknak készített ingyenes hírlevélsorozatomat! Ajánlott bejegyzések:RTL Klub szakértői interjúMegváltozott a Munka törvénykönyvében a várandósok felmondási védelme!Nem kell közölni előre a várandósságot!Az Alkotmánybíróság közbelépett!Anyukák tízparancsolata – avagy mit kell tudnod az új felmondási védelemről 2012. július 1-je...
Megváltozott a Munka törvénykönyvében a várandósok felmondási védelme!
Szerző: dolgozomami Dátum: 2014. jún. 18. Kategória: Várandósan dolgozni | 8 hozzászólás
Korábban már írtam róla, hogy május 27.-én az Alkotmánybíróság alaptörvény-ellenesnek ítélte a várandósság előzetes bejelentési kötelezettségét. Nos, nem sokat késlekedtek, május 30.-án meg is jelent a Magyar Közlönyben, s a kihirdetést követő naptól hatályossá vált! #88688694 / gettyimages.com Az új szabályozás most már így szól: 65. § … (3) A munkáltató felmondással nem szüntetheti meg a munkaviszonyt a) a várandósság, … e) a nő jogszabály szerinti, az emberi reprodukciós eljárással összefüggő kezelésének, de legfeljebb ennek megkezdésétől számított hat hónap tartama alatt. … (5) A (3) bekezdés a) és e) pontban meghatározott körülményre a munkavállaló csak akkor hivatkozhat, ha erről a munkáltatót tájékoztatta. Azaz a felmondás közlését megelőzően szövegrész kikerült a mondatból mind a várandósok, mind a lombikbébi kezelésben részt vevő nők esetén! (A Magyar Közlöny adott számát ide kattintva nézheted meg.) Kis öröm, kis siker, de sok kismamának, anyukának nagy könnyebbség 🙂 Ha babát vársz, vagy babát terveztek, s szeretnél tájékozódni a téged megillető jogokról, kattints ide, s kérd az ingyenes tanulmányomat, s a kifejezetten várandósoknak szóló ingyenes hírlevélsorozatomat! Ajánlott bejegyzések:RTL Klub szakértői interjúVárandósság és jogellenes munkáltatói lépésekNem kell közölni előre a várandósságot!Az Alkotmánybíróság közbelépett!Anyukák tízparancsolata – avagy mit kell tudnod az új felmondási védelemről 2012. július 1-je...
Nem kell közölni előre a várandósságot!
Szerző: dolgozomami Dátum: 2014. máj. 30. Kategória: Várandósan dolgozni | 0 hozzászólás
Az Alkotmánybíróság keddi döntése alapján hamarosan várhatjuk, hogy törlik a Munka törvénykönyvéből azt a részt, mely kimondja, hogy a felmondási védelem csak akkor él, ha a felmondás közlését megelőzően már közölte a munkavállaló a várandósságát, lombikbébi eljárásban való részvételét a munkáltatójával. Erről kérdeztek ma reggel az RTL Klubban… (A videó indításához kattints a képre!) További információk várandós munkavállalók részére ide kattintva találhatóak! Ajánlott bejegyzések:RTL Klub szakértői interjúVárandósság és jogellenes munkáltatói lépésekMegváltozott a Munka törvénykönyvében a várandósok felmondási védelme!Az Alkotmánybíróság közbelépett!Anyukák tízparancsolata – avagy mit kell tudnod az új felmondási védelemről 2012. július 1-je...
Az Alkotmánybíróság közbelépett!
Szerző: dolgozomami Dátum: 2014. máj. 27. Kategória: Várandósan dolgozni | 2 hozzászólás
Fantasztikus hír: az alkotmánybíróság megsemmisítette az Mt. azon rendelkezését, mely szerint a várandós nő és a lombikbébi eljárásban részt vevő nő csak akkor élvez felmondási védelmet, ha az állapotát illetve a kezelésben való részvételt előzetesen, a felmondás közlését megelőzően bejelenti. #88689549 / gettyimages.com Az Mt. 2012 július elsejei módosítását sokan támadták – szakemberek és laikusok egyaránt – hiszen rendkívül durva beavatkozás az intim szférába, s sérti az emberi méltóságot az a szabályozás, ami arra kötelezi a női dolgozókat, hogy munkáltatójuknak beszámoljanak a korai várandósságról, ennek megszakadása esetén a vetélésről, vagy arról hogy természetes úton nem lehet gyermekük, ezért emberi reprodukciós eljárásban vesznek részt. Prof. Dr. Szabó Máté, alapvető jogok korábbi biztosa még 2012 decemberében nyújtott be az alkotmánybírósághoz egy beadványt ez ügyben, s most megszületett a döntés: alaptörvény-ellenesnek minősítették és megsemmisítették ezeket a rendelkezéseket! Ahogyan azt a tavaly megjelent Jogod van hozzá című, várandósoknak szóló munkajogi és karrier-tanácsadó könyvemben is írtam, azon túl, hogy emberi méltóságot sért ez a rendelkezés, azzal, ha a női dolgozó az állását féltendő, döntési kényszerhelyzet elé állítva közli állapotát a munkáltatójával, majd később a várandóssága megszakad, taktikailag hátrányos helyzetbe kerülhet. Hiszen a munkáltató egyértelműen tudomást szerez a gyermekvállalási tervéről, és egy esetleges vetélés után a védelem megszűnése miatt – nem óhajtva vállalni a jövőben várható gyermekvállalással járó többletköltségeket és a munkaerő kiesését – megválhat tőle, megfelelő indokot találva. Rendkívül örülök neki, hogy ez a döntés megszületett, ráadásul egyhangúan, mindhárom bíró így döntött! Ha babát vársz, s szeretnél tájékozódni a téged megillető jogokról, kattints ide, s kérd az ingyenes tanulmányomat, s a kifejezetten várandósoknak szóló ingyenes hírlevélsorozatomat! Ajánlott bejegyzések:RTL Klub szakértői interjúVárandósság és jogellenes munkáltatói lépésekMegváltozott a Munka törvénykönyvében a várandósok felmondási védelme!Nem kell közölni előre a várandósságot!Anyukák tízparancsolata – avagy mit kell tudnod az új felmondási védelemről 2012. július 1-je...
Szerző: dolgozomami Dátum: 2013. ápr. 23. Kategória: Várandósan dolgozni | 6 hozzászólás
Ha kisbabát vársz, és dolgozol, bizony sok esetben érdemes előre megtervezni a következő hetek-hónapok munkahelyi forgatókönyvét, teendőit, hogy semmi ne maradjon el. Ha már közölted a jó hírt a főnököddel, s őt nem verte ki a hideg verejték az első pillanatban, a másodikban meg nem futott a céges jogászhoz, hogy akkor hogyan is tudna kirúgni téged, akkor érdemes neked is komolyan és korrekten kezelni a helyzetet, segítve a céget az átmeneti időszakban. Nézzük mit tudsz tenni, hogy minél könnyebb legyen a váltás, neked is, és a cégnek is! – Először is gondold át, hogy mennyi ideig szeretnél még dolgozni. Nem tud mindenki utolsó hétig pörögni, vannak kismamák, akik fizikálisan sem bírják az utolsó néhány hónapot, vagy a munkaköri feladatok, körülmények nem engedik ezt, így miután ezt átgondoltad – esetleg egészségügyi kockázat esetén átbeszélted az orvosoddal – beszélj őszintén a főnököddel is. Az, hogy mennyi ideig maradsz még a munkahelyen, nagyban befolyásolja, hogy az alábbi teendőkre mennyi időd marad, meg tudod-e egyáltalán te csinálni mindet! – Gondold végig, hogy milyen napi, heti és ritkábban ismétlődő feladataid vannak. Ajánld fel, hogy írsz ezekről egy listát, részletes tudnivalókat, hogy az utódod – bárki legyen is az, egy új kolléga, vagy a jelenlegiek közül egy, vagy több – kapjon valami segítséget már az elején is. – Érdemes arról is beszélni, hogy meddig maradsz a tervek szerint odahaza. Persze 100%-osan nem tudsz semmit ígérni, de ha nem vagy az az ősanya típus, aki innentől kezdve egy fél focicsapatot szül vetésforgóban, jelezd nyugodtan, hogy rövid időn belül visszatérnél, s kérd, ha lehet, így tervezzék meg az átmeneti helyettesítést. Ez lehet egy határozott idős új kolléga, vagy a teljes munkaköröd 4-5 másik jelenlegi kolléga közötti szétdarabolása, vagy egy kölcsönzött munkaerő… – Ha a főnök igényli, segíts az új kolléga betanításában (esetleg a kiválasztásában is). Biztosan az új kollégának is jót tesz, ha van valaki, aki elmondja az összes tudnivalót, s így legalább nyomon követheted, mit csinál az első – még közösen eltöltött – hetekben az utódod. – Ha voltak korábban más anyukák, akik már otthon voltak gyermekgondozás miatt, és sikeresen visszatértek, próbálj velük egy kávészünet, vagy ebéd erejéig összeülni, s kikérdezni őket: mi itt a szokás, meddig maradtak odahaza, ők hogy csinálták, hogy visszavették őket, kivel egyeztettek, hogy kezelték az első hetek-hónapok nehézségeit. Minden információ jól jön! – Ha rendszeresen tartasz ügyfelekkel kapcsolatot, beszéld meg a főnököddel, hogy mikor és hogyan informáljátok őket a változásról, kit jelöltök meg utódnak, s te meddig leszel még felelős az ő ügyeikért. – Az utolsó trimeszterben – ha még dolgozol – úgy fejezd be a munkát minden nap, hogy meglehet, holnap már nem jössz be 🙂 Legyen rend minden nap az irodádban, ne hagyj nagyon nyitott, elintézetlen ügyeket, vagy ha hetekig tart valami, vond be az utódodat, vagy a kollégáidat is! – Érdemes az irodádban, asztalodon lévő sok személyes dolgot szépen lassan hazahordani – minden nap egy kicsit… én anno két hatalmas dobozzal egyensúlyozva távoztam a 38. héten, jobb lett volna kissé hamarabb hazavinni a sok növényt, képet, oklevelet, díjat… Ha babát vársz, vagy babát terveztek a pároddal, ezt a könyvet mindenképpen el kell olvasnod! Minden, amit egy dolgozó kismamának tudnia kell! KATT IDE! Ajánlott bejegyzések:Munkahelyi viselet várandósanMunka-magánélet egyensúly – az én véleményem…Távmunka, mi is az?Rugalmas foglalkoztatás – de hogyan?Amit mindenképpen szerezz be 2020-ban: egy jó...
Szerző: dolgozomami Dátum: 2013. Már. 21. Kategória: GYED-GYES utáni visszatérés, Újra munkában, Várandósan dolgozni | 37 hozzászólás
A héten kitettem egy cikket a Dolgozó mami Facebook oldalra, amiben egy újságíró nő fogalmazza meg saját – igen érdekes – véleményét arról, hogy mennyire nem ambíciózusak a magyar nők, a magyar gazdaság legnagyobb baja az, ahogy a nők hozzá állnak a munkához, s hogy a karrier-család dilemma csak kamu, mindezt pedig “statisztikákkal” és érdekes eszme futtatással támasztotta alá. Ugyanezen gondolatok már a hónap elején is megjelentek máshol, így gondolom mivel ott nem kavart elég vihart, még egyszer fel kellett dobni ezt a témát… hátha most nagyobbat durran?! Nem kezdek bele megcáfolni, mennyi konkrét tárgyi tévedés, egyszerű, butácska általánosítás és mennyi olyan “elszólás” van a cikkben, mely számomra – s a kommentek révén látható, mások számára is – azt mutatta, a szerző hölgy sem a témához nem ért, nem olvasott utána, holott könyvtárnyi szakirodalma, kutatása, elemzése van idehaza és külföldön, sem konkrét gyakorlati tapasztalat nincs arról, amiről véleményét megfogalmazta. Úgy vélem, van az a szint, amihez már nem kell lealacsonyodni… Egy dolog miatt mégis írok most róla: elhangzik a cikk végén a kérdés, mi kell szerintünk ahhoz, hogy a nők ambiciózusabbak legyenek a munkában? Nos, egy biztos: nem ilyen cikkek. Amiben semmi segítő szándék, semmi valóságtartalom, semmi komoly szakmai háttér, vagy kutatás, csak félreértelmezett, elferdített statisztikai adatok, rosszul levont következtetések, no meg üres fricskák, sértő általánosítások azokról, akik nap mint nap megélik azt, miről a szerző azt állítja, nem is létezik. Nos, ehelyett én úgy gondolom, ha valóban érdekelné a megoldás, akkor nem ilyen hatásvadász, olcsó eszközökkel kéne hozzáállni a probléma kifejtéséhez. Beszélni kell róla, elismerni, hogy igenis van probléma, s felismerni, hogy ezt bizony nekünk, nőknek kell megoldani, legalábbis kezdeményezni a változást. Okosan, finoman, határozottan, összefogni, egyre többen és többen lenni. Tanulni a hibáinkból, megváltozni, megtanulni tervezni, tudatosan felépíteni az életünket s a karrierünket, s megtanítani a környezetünket is arra a változásra, ami szükséges az egyensúlyhoz. Először csak a családot, utána a szomszédokat, utána a tágabb környezetet, a munkáltatókat, s végül az egész országot. Pontosan hogyan? Nem tudom… ha tudnám, már megcsináltam volna… Viszont az tudom, hogy kezdtem el a magam módján a változtatást, mennyit dolgozok azon, hogy működjön az általam felépített kis álmom, s ma szeretnék hozzátenni egy újabb elemet a ti változásotokhoz is. Van munka magánélet konfliktus? VAN! Aki mást állít, vagy vak, vagy hülye. Meg lehet oldani? Biztosan. Én meg tudtam oldani? Részben igen, de még dolgozok rajta! Találtam egy nagyon klassz videót, ami erről szól. Az úriember egy profi marketing szakember, akinek 4 gyereke van, s saját tapasztalata alapján beszél arról, hogyan érhetjük el az annyira áhított egyensúlyt a munka és magánélet között. Ő valóban tudja, miről beszél, s nem csak a magával ragadó, humoros stílusa, a küldetése, de a hitelessége, az elkötelezettsége is a sztratoszférába emeli a fent említett hatásvadász cikk szerzőjéhez képest. Kérlek, nézzétek meg (angolul nem tudóknak magyar felirat is van :-))! Na, ti mivel kezditek holnap? Írd meg ide kérlek, adjunk ötleteket egymásnak! Ajánlott bejegyzések:Távmunka, mi is az?Amit mindenképpen szerezz be 2020-ban: egy jó határidőnapló!Gyászold a céget, csak ne túl sokáig…Rugalmas foglalkoztatás – de hogyan?RTL Klub szakértői...
Anyukák tízparancsolata – avagy mit kell tudnod az új felmondási védelemről 2012. július 1-je után?
Szerző: dolgozomami Dátum: 2012. Júl. 04. Kategória: GYED-GYES alatt, GYED-GYES utáni visszatérés, Újra munkában, Várandósan dolgozni | 183 hozzászólás
Rengeteget írtam már az új Mt. kapcsán, főleg a megváltozott felmondási védelemről a kismamák és anyukák esetében. De ezen a héten van csak igazán apropója a témának, hiszen hatályba lépett az új Mt., így aki még nem “írta” át a fejében a szabályokat, az nagyon gyorsan tegye meg! Nézzük hát meg röviden, egy-egy mondatban, mi változott, mi maradt: mi az új “szentírás”. (A linkekre kattintva eléritek az adott témában írt korábbi, részletes cikkeket.) 1.) Várandósokat ezen túl csak akkor illeti meg a felmondási védelem, ha a várandósság tényét előre, még a felmondás előtt közölték a munkáltatójukkal! 2.) Azok a lombikbébis anyukák, akik július 1-je után kezdik meg az eljárást, csak 6 hónapig vannak védve, a kezelés kezdetétől számítva, s szintén csak akkor, ha előre bejelentik a munkahelyükön az eljárásban való részvételt. 3.9 A 2012. július 1-je előtt megkezdett lombikbébis kezelés alatt álló anyukát a védelem a kezelés tartamára, de legfeljebb 2012. december 31. napjáig illeti meg. 4.) Amíg szülési szabadságon, vagy fizetés nélküli szabadságon van egy anyuka, továbbra sem közölhet vele a munkáltatója felmondást. 5.) Ha apuka és anyuka is igénybe veszi a gyermek gondozása miatti fizetés nélküli szabit, a védelem csak az anyukát illeti meg. 6.) Ha az anya (vagy a gyermekét egyedül nevelő apa) megszünteti a fizetés nélküli szabadságot, s visszamegy dolgozni, akkor a munkaviszonya a képességével vagy a munkáltató működésével összefüggő okból akkor szüntethető meg, ha nincs a munkavállaló által betöltött munkakörhöz szükséges képességnek, végzettségnek, gyakorlatnak megfelelő betöltetlen másik munkakör vagy a munkavállaló az e munkakörben való foglalkoztatásra irányuló ajánlatot elutasítja. 7.) A munkáltató a felmondást minden esetben írásban közölheti csak, s a felmondást köteles megindokolni. 8.) Ha betegség miatt keresőképtelen vagy, már nem vagy védett, felmondhatnak neked, de a felmondási időd csak a keresőképtelenség megszűnésének napján (de legkésőbb a betegszabadság lejártát követő egy év múlva) kezdődik. 9.) Beteg gyermek ápolása címén fennálló keresőképtelenség szintén nem jelent már védelmet a felmondás ellen, de csak akkor indul a felmondási időd, amikor keresőképes vagy újra. 10.) És az én személyes tizedik pontom (ez nem az Mt. változásából fakad, de egyre nagyobb hangsúlyt kéne, hogy kapjon a várható felmondási szándékok miatt): továbbra sem vagy köteles semmilyen közös megegyezést aláírni, lemondva a téged amúgy megillető összegekről! Na, tudtad mind a 10 pontot? Ügyes vagy! Ha nem, semmi baj, iratkozz fel a munkajogi hírlevelemre, s hetente tanulhatsz valami új, téged – anyukát, kismamát – érintő fontos dolgot! (Photo by Bob AuBuchon) Vitád, problémád van a munkáltatóddal? Szeretnél előre felkészülni, hogy a lehető legjobbat hozd ki a helyzetből? Jó lenne, ha valaki személyesen segítene eligazodni a jogi útvesztőben? Kattints ide, s nézd meg, hogyan tudok neked személyesen is segíteni! Ajánlott bejegyzések:RTL Klub szakértői interjúVárandósság és jogellenes munkáltatói lépések8 dolog, amit a munkáltatói felmondásról tudnod kell!Megváltozott a Munka törvénykönyvében a várandósok felmondási védelme!Nem kell közölni előre a...
Szerző: dolgozomami Dátum: 2012. jún. 18. Kategória: Egyéb, GYED-GYES utáni visszatérés, Újra munkában, Várandósan dolgozni | 24 hozzászólás
Beharangoztam már korábban, hogy egy igen hasznos, új témával fogunk foglalkozni itt a blogon, szakértő ismerősöm, Tóth Adrienn segítségével, de az elmúlt hetekben a szabadságok kiszámítása, és a várható munkajogi változások domináltak a témák között. No, de majd most! 🙂 Indítjuk a távmunkás cikksorozatunkat, íme az első fecske, azzal a nem titkolt céllal, hogy minél többen minél jobban átlássátok ezt a nem is olyan bonyolult foglalkoztatási formát, s persze várjuk a kérdéseiteket is! – Adrienn, sokan nem is tudják pontosan, mi is az a távmunka, otthon végezhető borítékolás, adatrögzítés jut talán elsőre az eszükbe, holott e mögött lényegesen több van. Mi is a távmunka fogalma, és mi tartozik, tartozhat ide pontosan? – A távmunka egy munkaszervezési forma, amelynek az a lényege, hogy a távmunkás számára a vállalati központtól eltérő helyen biztosított egy olyan munkakörnyezet, ahol infokommunikációs eszközök segítségével egyes munkafeladatait teljes értékűen el tudja végezni. Ha a munkavégzés helye szerint nézzük, akkor létezik otthoni távmunka, mobil távmunka – például az értékesítők, kárfelmérők, tanácsadók, akik ügyféltől ügyfélhez utaznak – és távmunka-házban történő munkavégzés. Ha pedig a munkavégzés rendszeressége szerint nézzük, akkor alkalmai távmunka, amikor egyszer-egyszer, nem rendszeresen nem a munkahelyén dolgozik a munkavállaló, részleges távmunka, amikor előre meghatározott rendszerességgel, 1-2-3 napot otthon dolgozik a munkavállaló, vagy folyamatos távmunka, amikor a munkavállaló gyakorlatilag folyamatosan a telephelytől távolról látja el feladatait. – Mik a főbb feladattípusok, tevékenységek, amelyeket így is el lehet látni? – A távmunka annak munkaszervezési jellegéből adódóan elsősorban munkafeladatra definiálható. Például a legtöbb irodai munkakörben vannak olyan munkafeladatok, amelyek alkalmasak lehetnek távmunkára, de olyan is, amely nem végezhető távmunkában. Általánosságban elmondhatjuk, hogy távmunkában való ellátásra azon munkafeladatok a legalkalmasabbak, amelyek inkább szellemi, mint fizikai aktivitást igényelnek, erősen támaszkodnak az információ feldolgozásra, egyértelműen megfogalmazhatók vagy önállóan végezhetők, világos céljaik és mérhető eredményeik vannak, nem igényelnek különleges, helyhez kötött vagy drága berendezéseket és infrastruktúrát, minimális közvetlen ellenőrzést igényelnek. – Tudnál említeni néhány tipikus munkakört, feladatot? – Persze, nagyon is sokat! Adatrögzítési területen ilyen lehet a nyomtatványok rögzítése, adatok módosítása, rendelések rögzítése, egyéb dokumentálási feladatok. A telefonos értékesítés és ügyfélszolgálati terület is megoldható távmunkában, a leggyakoribb az ügyfelek megkeresése, tájékoztatása, értékesítési információk szolgáltatása, piackutatás, információszolgáltatás. De hasonló módon lehet otthonról, s nem a irodai asztalnál végezni pénzügyi feladatokat: könyvelést, adóbevallások készítését, számlaforgalmat és pénzügyi tranzakciók lebonyolítását, pénzügyi jelentések készítését. Vagy hogy maradjunk a „kaptafánál”, nagyon sok HR-es feladat is elvégezhető így, például a munkaügyi adminisztráció, a munkaidőadat-feldolgozás, a bérszámfejtés -TB ügyvitel és számfejtés… S vannak szakterületek, ahol teljesen megszokott, hogy a kollégák nem, vagy csak igen ritkán jelennek meg a munkahelyen, ilyen az informatikai terület: programozás, programtesztelési feladatok, szoftverek dokumentálása, rendszerek dokumentálása. Ott nem jellemző a távmunka, ahol nincsenek „távmunkásítható” munkafeladatok vagy munkakörök, ahol pl. fontos az állandó személyes kapcsolat a kollégákkal, vagy ügyfelekkel, vagy helyhez kötött az erőforráshoz való hozzáférés. – Mi a tapasztalatod, hogyan lesz valaki távmunkás Magyarországon? Eleve ilyen módon alkalmazzák, vagy valamely életkörülmény megváltozása – például gyermekek születése – esetén változik meg a foglalkoztatási formája? – Szövetségünk sok éves Szakmai Műhely sorozatának alkalmával távmunkában jártas munkáltatókat mindig megkérdeztünk, ők hogyan, milyen módon foglalkoztatnak távmunkában. Teljes munkaidős 100% otthon kihelyezett, vagy részleges, osztott formában 2 nap otthon, 3 nap az irodában? Azt tapasztaltuk, hogy Magyarországon egy vállalat inkább szervezeten belül fokozatosan helyezi ki a munkafeladatokat és ezzel a saját dolgozóját, ezt tartják megbízhatóbb és optimálisabb formának, a meglévő kölcsönös ismeret, és bizalom miatt. Ezért a távmunkának ez a jellemzőbb előfordulása. Jómagam HR-esként is ezt a járt utat támogatom, tudniillik a távmunkának ösztönző szerepe is van, és éppen ezért motivációs eszközként is használják. Miért ne lehetne egy könyvelő otthoni környezetben ugyanolyan, ha nem hatékonyabb, riportok, jelentések, bevallások elkészítésekor, akár hetente rendszeresen 1-2...
Rugalmas foglalkoztatás – de hogyan?
Szerző: dolgozomami Dátum: 2012. Már. 28. Kategória: GYED-GYES utáni visszatérés, Újra munkában, Várandósan dolgozni | 13 hozzászólás
Amikor az ember lánya életében eljön az a pillanat, hogy a napi kötelező 10 óra munka, a “reggeltől estig az irodában vagyok” stílus helyett valami olyanra vágyik, ami az értelmes, munkavállaló és munkáltató számára egyaránt hasznos szakmai munkát és a családot, a kicsi poronty napközbeni megölelgetését egyszerre teszi lehetővé, elméletileg nagyon sok lehetősége van. Elméletileg… A gyakorlat sajnos azt mutatja, hogy – még azoknál a vállalatoknál is, ahol a gyermek és családbarát szemlélet uralkodik – nem nagyon tudják a főnökök, HR-esek, hogyan is fogjanak neki. Mert hát ok, hogy van részmunkaidő, meg távmunka, de hogyan is kell a korábbi “normális” munkakört most átalakítani? És hogyan lehet a munkavállalót innentől kezdve ellenőrizni? És bárki lehet távmunkás? A következő hetekben rendszeresen foglalkozom ezzel a témával, azzal a nem titkolt szándékkal, hogy részben a blogot olvasó anyukákat hozzam közelebb ehhez a “tudományhoz”, megtanítva nekik, hogy hogyan készüljenek fel egy ilyen változásra, s esetleg ezen tudásra, információkra alapozva ők maguk kezdeményezzék a munkáltatójuknál ezt a foglalkoztatási formát. De reménykedek abban is, hogy az olvasók között lévő vezetők, HR-esek számára is megvilágíthatom ezt a nem is annyira bonyolult dolgot, s nem csak a kétségeiket oszlathatom el, de kedves is csinálhatok nekik ehhez a nem tipikus munkavégzési formához. Segítségemre lesz a téma körüljárásában egy régi kedves ismerősöm, volt kolléganőm, Tóth Adrienn, aki a Magyar Távmunka Szövetség elnökségi tagja. Adrienn szakmai pályáját illetően először személyzeti tanácsadással, munkaerő-közvetítéssel és munkaerő-kölcsönzéssel foglalkozott, majd 2006 óta vállalati HR vezetőként szervezetfejlesztéssel foglalkozik, olyan átfogó egész szervezetet érintő projekteket vezetett, mint az üzleti stratégiát támogató HRM kiépítése, szervezeti kultúrafejlesztés, teljesítményértékelés. A vállalati kultúrák és vezetőségek támogatásának köszönhetően mindeközben a távmunka, mint munkaszervezési forma végigkísérte munkáját. Munkáltatói és munkavállalói oldalon is gyakorlati távmunka tapasztalatokkal rendelkezik. Jelenleg 8 hónapos kisbabájával kisgyermekes anyukaként otthon van, és emellett távmunkában látja el szövetségi tisztségviselői feladatainak nagy részét. Úgy gondolom, hogy személyében nem csak egy kiváló szakembert találtam a távmunkáról szóló interjúsorozatomhoz, de külön örömmel tölt el, hogy ennek a kisgyermekes anyukák számára annyira ideális munkavégzési formának egyik lelkes szószólójával és terjesztőjével dolgozhatok együtt. Akár várandós munkavállaló, akár visszatérni vágyó anyuka vagy, érdemes lesz követni a blogot, sok hasznos infóval készülünk! S ha már most tetszik a dolog, ne fogd vissza magad, oszd meg a Facebook-on! 😀 Ajánlott bejegyzések:Távmunka, mi is az?Otthoni munkavégzés nyáron – 6 tipp, hogy könnyebb legyenMunka-magánélet egyensúly – az én véleményem…Mikor jár állásidő a kismamának, anyukának?Amit mindenképpen szerezz be 2020-ban: egy jó...
Babát várok, mikor mondjam el a cégnél?
Szerző: dolgozomami Dátum: 2012. jan. 06. Kategória: Várandósan dolgozni | 37 hozzászólás
Régebben az volt a “szabály”, hogy a 3. hónap előtt ritkán árulták el a kismamák a munkahelyükön, hogy gyermeket várnak. Volt ennek több indoka is, hiszen 12. hét előtt sokkal nagyobb a veszélye, hogy sajnos a babát elveszítheti valaki, de sokan attól félve is titkolták, hogy ha kiderül, esetleg kirúgják őket. Ez a félelem bár jogilag nem indokolt, hiszen a várandós anyuka felmondási védelem alatt áll, sok munkáltató azonban mégis megpróbálkozott ezzel, így valahogy kialkult a nőkben az a vélemény, hogy a jó hírt csak viszonylag később közölték. Nos, hölgyeim, szokjatok át egy új szabályra! Korábban nyugodtan lehetett takargatni a pocit, és titkolózni sokáig (már akinek el lehetett takarni, az én hasam például igen gyorsan nőtt, alig fértem bele 11 hetesen a régi nadrágjaimba), hiszen ha véletlenül mégis átnyújtották volna az “elbocsátó szép üzenetet”, azonnal védhettétek magatokat a pocaklakóval. Sőt, ha nem is tudtatok róla, hogy már úton van Őbabasága, és megkaptátok a felmondást, ha utólag megállapítható volt – orvosi vizsgálat és igazolás alapján – hogy a felmondás közlése pillanatában már várandósak voltatok, nem küldhettek el titeket. 2012. július elsejével azonban hatályba lép az Mt. módosítása, s innentől kezdve – nem csak várandós anyukák, de más felmondási védelem alatt álló dolgozók esetén is – az lesz az új szabályozás, hogy a védelem fennállására a dolgozó csak akkor hivatkozhat a munkáltatói felmondás esetén, ha erről a munkáltatót a felmondás közlését megelőzően tájékoztatta. Ha tehát titokban tartjátok a várandósságot, nem hivatkozhattok a felmondás után arra, hogy “de kérem én védett voltam már akkor is”. Érdemes tehát meggondolni, hogy mikor mondjátok el, s hogy kinek. Szakmai szempontból bőven elég a közvetlen főnököt bevonni, s egy időben ezzel nyomatékosan megkérni, hogy ezt az információt diszkréten kezelje, nem szeretnétek, ha mindenki számára kiderülne. Természetesen nem úgy kell tálalni a jó hírt, hogy “na főnök, azért szólok, hogy csak tudd, most már nem rúghatsz ki”, inkább arra hivatkozzunk, hogy bár még hónapokig szeretnénk dolgozni, ha az állapotunk megengedni, jó, ha ő és a cég is fel tud készülni a várható változásra, s időben el tudtok kezdeni közösen gondolkozni, hogy hogyan tovább, ki veszi át a feladataidat, mennyi időre. S aki okos, az már itt jelzi, hogy mikor szeretne visszajönni, mikor számíthatnak rá 🙂 Photo by greensuitcase Ha babát vársz, vagy babát terveztek a jövőben a pároddal, ezt a könyvet mindenképpen el kell olvasnod! Minden, amit egy dolgozó kismamának tudnia kell! KATT IDE! Ajánlott bejegyzések:RTL Klub szakértői interjúVárandósság és jogellenes munkáltatói lépésekMegváltozott a Munka törvénykönyvében a várandósok felmondási védelme!Nem kell közölni előre a várandósságot!Az Alkotmánybíróság...
Mikor jár állásidő a kismamának, anyukának?
Szerző: dolgozomami Dátum: 2011. Júl. 07. Kategória: GYED-GYES utáni visszatérés, Újra munkában, Várandósan dolgozni | 37 hozzászólás
Számtalan, félreértésre okot adó nem hivatalos állásfoglalás, vélemény, fórumos hozzászólás van a neten az anyukáknak járó az állásidőről, s ezzel egyidejűleg nagyon kevés valós, tényszerű információ található. Gondoltam, utánajárok, mert engem is érdekel, hogy is van az, hogy bizonyos vállalatok azoknak az anyukáknak, akiknek nem tudnak munkát adni, állásidőt fizetnek, mások meg nem… Nagyon nem mindegy, hiszen ha valaki szeretne dolgozni, de nem tud, mert nem adnak neki munkát a munkahelyén, jövedelemtől esik el, ami egy kisgyermekes családnál különösen fájó pont lehet. A Dolgozó mami szakjogásza, Dr. Kéri Ádám volt segítségemre az állásidő körüli félreértések kitisztázásában. – Ádám, kérlek, segíts nekünk, kezdjük az elején. Mi is az állásidő, és mikor, miért fizeti a cég? Egyáltalán, hogy van az, hogy valaki nem dolgozik, és mégis bért kap? – Ha munkabérről beszélünk, a fő szabály az, hogy a munkabér munkavégzés esetére jár. Vannak azonban olyan esetek, amikor a munkavállaló a munkavégzés alól mentesül, ennek ellenére mégis díjazásra jogosult. Azok a kifizetések, amelyek juttatására nem a munkára tekintettel kerül sor, több csoportba sorolhatók. – Tudnál néhány ilyen esetet mondani nekünk, hogy jobban megértsük? – Persze, ilyen például a pihenőidőre kifizetett bér (például rendes, vagy rendkívüli szabadság esetén), vagy azok az esetek, amikor a munka nem végzése valójában mindkét fél érdekét szolgálja (pl. jogszabályon, a felek megállapodásán vagy a munkáltató döntésén alapulva iskolában, tanfolyamon való részvétel). Ide tartozik továbbá az is, amikor a munkavállaló oldalán jelentkező méltányos indok az alapja a kieső munkaidőre járó bérnek (pl. a közeli hozzátartozó halála, a véradás miatt távol töltött idő, vagy szoptatási idő), de ide sorolható az is, amikor a munkavállaló munkából való távollétének idejére és tartamára a munkabér fizetésének valamilyen külső, a felek közvetlen érdekein is rendszerint túlmutató indok az oka, például ha egy munkavállaló állampolgári kötelezettségeit teljesíti, amíg önkéntes, illetve létesítményi tűzoltóként tűzoltási vagy műszaki mentési szolgálatot lát el. És a minket most konkrétan érintő eset is ide sorolható, amikor a munkáltató oldalán felmerült okból elmaradt munkavégzés idejére jár munkabér. Így díjazás jár a rendkívüli üzemszünet, üzemzavar miatt kieső munkaidőre, a munkavégzés jogellenes akadályozása idejére. Ez az Mt. 151.§ (4) bekezdése által szabályozott azon eset, amikor a munkavállaló a munkáltató működési körében felmerült okból nem tud munkát végezni, és az emiatt kiesett munkaidőre (állásidő) személyi alapbére illeti meg. Itt fő szabályként arra kell gondolni, amikor anyag-, áru-, vagy megrendelés hiánya miatt a munkáltató a munkavállalóit, vagy azoknak egy részét működési körében felmerült ok miatt, ideiglenesen nem tudja foglalkoztatni, de ez a szabály vonatkozik a munkaviszonyba visszatérő kismamákra is. – Értem, mit kell még tudni az Mt. kismamákra, anyukákra vonatkozó paragrafusairól? – Ezzel párhuzamosan az Mt. 85.§-a a terhes, illetve szülő nők vonatkozásában speciális rendelkezéseket tartalmaz az állásidő vonatkozásában. A törvény először is deklarálja, hogy a nőt terhessége megállapításától gyermeke 1 éves koráig egészségügyi állapotának megfelelő munkakörbe kell ideiglenesen áthelyezni, vagy a munkafeltételeket kell ideiglenesen módosítani. Új munkakör kijelöléséhez azonban a munkavállaló hozzájárulása szükséges. Tekintettel arra, hogy az Mt. 85.§-ának (1) bekezdése alapján teljesítendő áthelyezés esetén a dolgozó nőt korábbi munkakörében akkor sem lehet tovább foglalkoztatni, ha a felajánlott új munkakört nem fogadja el, nagy súlyt kell helyezni a felek kölcsönös együttműködési kötelezettségére (Mt. 3. §-ának (1) bekezdése). Ennek alapján a munkáltató köteles adott esetben több munkakör felajánlásával, illetve a munkakörülmények egyéb vonatkozású módosításával s a dolgozó nő terhességével, illetve anyaságával összefüggő és az egészségügyi követelményeken túlmenő körülmények figyelembevételével is messzemenő erőfeszítéseket tenni a dolgozó nő számára elfogadható új munkakör biztosítására. A nőtől pedig együttműködési kötelezettsége alapján elvárható, hogy a neki a fentiek szerint felajánlott, állapotának egészségügyi szempontból megfelelő munkakört elfogadja, ha ez körülményeire figyelemmel neki aránytalan sérelmet nem okoz. A törvény azt is kimondja, hogy...
Munkavállalói jogok és kötelezettségek a korona vírus idején | Dolgozó mami { […] munkaviszony hossza alapján járó végkielégítés kifizetésével. Amennyiben a munkavállaló felmondási védelmet élvez – várandósság, szülési szabadság vagy fizetés nélküli szabadság igénybevétele […] }
Munkavállalói jogok és kötelezettségek a korona vírus idején | Dolgozó mami { […] betartásával, azaz felmondási időre járó bér és a munkaviszony hossza alapján járó végkielégítés kifizetésével. Amennyiben a munkavállaló felmondási védelmet élvez – várandósság, […] }
GYED-GYES utáni visszatérés (104)
Szakmai önéletrajz – Álláskeresés (106)
Újra munkában (84)
Munkavállalói jogok és kötelezettségek a korona vírus idején
Hogyan szerepelj sikeresen a videós állásinterjún?
Mit válaszolj, ha megkérdik az állásinterjún, hogy hány gyermeked van?